ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2018 թվականի \_\_\_\_\_\_\_\_\_\_\_\_\_\_ -ի N - Ն

**ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՀՈՒԼԻՍԻ 23-Ի N 797-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածով` Կառավարությունը **որոշում է**.

1. Կառավարության 2015 թվականի հուլիսի 23-ի «Հայաստանի Հանրապետության պետական հանրակրթական դպրոցների սեյսմիկ անվտանգության բարելավման 2015-2030 թվականների ծրագիրը հաստատելու մասին» N 797-Ն որոշման մեջ կատարել հետևյալ փոփոխությունը և լրացումները՝

1) որոշման N 1 հավելվածի ամբողջ տեքստում «425» թիվը փոխարինել «435» թվով.

2) որոշման N հավելվածի 11-րդ կետում «147,870» թիվը փոխարինել «152,798» թվով և «450,000» թիվը փոխարինել «533,522» թվով։

3) որոշման N2 հավելվածը լրացնել հետևյալ բովանդակությամբ նոր` 426-ից 435-րդ կետերով.

|  |  |  |  |  |  |
| --- | --- | --- | --- | --- | --- |
| NN ը/կ | Մարզը | Համայնքը (վարչական շրջանը) | Դպրոցի | | |
| անունը | ենթակայությունը | կրթական  ծրագրի  աստիճանը |
| 426 | Արագածոտն | Սասունիկ | Սասունիկի Գևորգ Չաուշի անվան միջնակարգ դպրոց | մարզային | միջնակարգ դպրոց (1-12-րդ դասարաններ) |
| 427 | Արագածոտն | Օհանավան | Օհանավանի Սուրեն Ավետիսյանի անվան միջնակարգ դպրոց | մարզային | միջնակարգ դպրոց (1-12-րդ դասարաններ) |
| 428 | Արմավիր | Ջրարբի | Ջրարբիի միջնակարգ դպրոց | մարզային | միջնակարգ դպրոց (1-12-րդ դասարաններ) |
| 429 | Արմավիր | Մրգաշատ | Մրագաշատի Միհրան Մաղաքյանի անվան թիվ 2 միջնակագ դպրոց | մարզային | միջնակարգ դպրոց (1-12-րդ դասարաններ) |
| 430 | Արարատ | Այգեստան | Այգեստանի միջնակարգ դպրոց | մարզային | միջնակարգ դպրոց (1-12-րդ դասարաններ) |
| 431 | Արարատ | Մասիս | Մասիսի թիվ 3 հիմնական դպրոց | մարզային | հիմնական դպրոց (1-9-րդ դասարաններ) |
| 432 | Լոռի | Օձուն | Օձունի թիվ 2 միջնակարգ դպրոց | մարզային | միջնակարգ դպրոց (1-12-րդ դասարաններ) |
| 433 | Շիրակ | Ազատան | Ազատանի միջնակարգ դպրոց | մարզային | միջնակարգ դպրոց (1-12-րդ դասարաններ) |
| 434 | Շիրակ | Արթիկ | Արթիկի թիվ 2 հիմնական դպրոց | մարզային | հիմնական դպրոց (1-9-րդ դասարաններ) |
| 435 | Վայոց ձոր | Վայք | Վայքի թիվ 2 հիմնական դպրոց | մարզային | հիմնական դպրոց (1-9-րդ դասարաններ) |

»․

3) որոշման N 3 հավելվածը լրացնել հետևյալ բովանդակությամբ նոր՝ 21-ից 46 կետերով․

«

|  |  |  |  |
| --- | --- | --- | --- |
|  | Դպրոցի անվանումը | Մարզը/վարչական շրջանը | Աշակերտների թիվը (2018-2019 թթ. ուսումնական տարվա ցուցանիշները |
| 21 | Սասունիկի Գևորգ Չաուշի անվան միջնակարգ դպրոց | ՀՀ Արագածոտնի մարզ | 352 |
| 22 | Օհանավանի Սուրեն Ավետիսյանի անվան միջնակարգ դպրոց | ՀՀ Արագածոտնի մարզ | 362 |
| 23 | Շենավանի միջնակարգ դպրոց | ՀՀ Արագածոտնի մարզ | 236 |
| 24 | Փոքր Վեդի համայնքի միջնակարգ դպրոցի շենք | ՀՀ Արարատի մարզ | 387 |
| 25 | Վանաշենի միջնակարգ դպրոց | ՀՀ Արարատի մարզ | 323 |
| 26 | Հովտաշատ համայնք միջնակարգ դպրոցի շենք | ՀՀ Արարատի մարզ | 490 |
| 27 | Հայանիստի միջնակարգ դպրոց | ՀՀ Արարատի մարզ | 312 |
| 28 | Մասիսի թիվ 3 հիմնական դպրոց | ՀՀ Արարատի մարզ | 510 |
| 29 | Այգեստան համայնքի միջնակարգ դպրոց | ՀՀ Արարատի մարզ | 351 |
| 30 | Պտղունքի միջնակարգ դպրոց | Արմավիրի մարզ | 107 |
| 31 | Փարաքարի միջնակարգ դպրոց | Արմավիրի մարզ | 615 |
| 32 | Ջրարբի միջնակարգ դպրոց | Արմավիրի մարզ | 275 |
| 33 | Մրագաշատի Միհրան Մաղաքյանի անվան թիվ 2 միջնակագ դպրոց | Արմավիրի մարզ | 277 |
| 34 | Հրազդանի թիվ 2 հիմնական դպրոց | ՀՀ Կոտայքի մարզ | 376 |
| 35 | Աբովյան թիվ 2 հիմնական դպրոց | ՀՀ Կոտայքի մարզ | 1479 |
| 36 | Կամարիսի միջնակարգ դպրոց | ՀՀ Կոտայքի մարզ | 270 |
| 37 | Վանաձորի Րաֆֆու անվան թիվ 19 հիմնական դպրոց | ՀՀ Լոռու մարզ | 398 |
| 38 | Օձունի թիվ 2 միջնակարգ դպրոց | ՀՀ Լոռու մարզ | 264 |
| 39 | Ալավերդու թիվ 2 դպրոց | ՀՀ Լոռու մարզ | 336 |
| 40 | Գեղհովիտ գյուղի N 2 միջնակարգ դպրոց | ՀՀ Գեղարքունիքի մարզ | 516 |
| 41 | Ճամբարակի N 1 հիմնական դպրոց | ՀՀ Գեղարքունիքի մարզ | 422 |
| 42 | Գանձաքարի միջնակարգ դպրոց | ՀՀ Տավուշի մարզ | 461 |
| 43 | Ազատանի միջնակարգ դպրոցի 2-րդ մասնաշենք | ՀՀ Շիրակի մարզ | 430 |
| 44 | Արթիկի թիվ 2 հիմնական դպրոց | ՀՀ Շիրակի մարզ | 604 |
| 45 | Վայքի հիմնական դպրոց | ՀՀ Վայոց ձորի մարզ | 630 |
| 46 | Գետափի միջնակարգ դպրոց | ՀՀ Վայոց ձորի մարզ | 219 |
|  | Ընդամենը` 2-րդ փուլ |  | 10626 |

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**«Հայաստանի Հանրապետության կառավարության 2015 թվականի հուլիսի 23-ի N 797-Ն որոշման մեջ փոփոխություն և լրացումներ կատարելու մասին» Կառավարության որոշման նախագծի ընդունման**

1. ԱՆՀՐԱԺԵՇՏՈՒԹՅՈՒՆԸ

«Հայաստանի Հանրապետության կառավարության 2015 թվականի հուլիսի 23-ի N 797-Ն որոշման մեջ փոփոխություն և լրացումներ կատարելու մասին» Կառավարության որոշման նախագծի ընդունումը պայմանավորված է Կառավարության 2015 թվականի դեկտեմբերի 3-ի «Հայաստանի Հանրապետության պետական հանրակրթական դպրոցների սեյսմիկ անվտանգության բարելավման 2015-2030 թվականների ծրագրից բխող 2015-2020 թվականների միջոցառումների ծրագիրը հաստատելու մասին» N 1426-Ն որոշման հավելվածի 1.1 կետի կատարմամբ:

1. ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ

Կառավարության 2017 թվականի հունվարի 26-ի «Հայաստանի Հանրապետության 2015 թվականի հուլիսի 23-ի N 797-Ն որոշման նեջ փոփոխություններ և լրացում կատարելու մասին» N 97-Ն որոշմամբ հանրապետությունում սեյսմիկ անվտանգության առումով խոցելի և կրթական գործընթացի համար անհրաժեշտ քաղաքաշինական բարելավման ենթակա են համարվել 425 պետական հանրակրթական դպրոց:

Ծրագրի շրջանակում նախատեսված է 46 դպրոցների ուժեղացում կամ նորերի կառուցում:

Կառավարության 2017 թվականի հուլիսի 13-ի N 805-Ն որոշմամբ հաստատվել է 20 դպրոցների ցանկը։

Ներկայումս շինարարություն է իրականացվում Վանաձորի թիվ 7 հիմնական դպրոցում, Երևանի թիվ 135 և 153 հիմնական դպրոցներում, Կապանի թիվ 7 հիմնական դպրոցում, Նոր Խարբերդի թիվ 1 միջնակարգ դպրոցում և Գավառի թիվ 2 միջնակարգ դպրոցում:

Հաստատված 20 դպրոցներից` 5 դպրոցների նախագծանախահաշվային փաստաթղթերը մշակվել են և գտնվում են փորձաքննության փուլում /Երևանի թիվ 6, 18 և 51 դպրոցներ, Հերացու անվան ավագ դպրոց, Կոջոյանի անվան թիվ 15 կրթահամալիր /:

Ծրագրի շրջանակներում առավելագույն սեյսմիկ խոցելիություն ունեցող 26 դպրոցների ցանկը հաստատելու և ընթացիկ աշխատանքները մշտադիտարկելու նպատակով ՀՀ տարածքային կառավարման և զարգացման նախարարի 09.07.2018թ. թիվ 193-Ա հրամանով ստեղծվել է աշխատանքային խումբ` ՀՀ տարածքային կառավարման և զարգացման, ՀՀ արտակարգ իրավիճակների, ՀՀ կրթության և գիտության նախարարությունների, Քաղաքաշինության կոմիտեի, Հայաստանի տարածքային զարգացման հիմնադրամի համապատասխան մասնագետների ընդգրկմամբ:

ՀՀ մարզպետարանններից ներկայացված թվով 70 ամենառիսկային դպրոցների ցանկից աշխատանքային խմբի կողմից տեղում կատարված ուսումնասիրությունների արդյունքներով ընտրվել են «Սեյսմիկ անվտանգության բարելավման ծրագրի» շրջանակներում կառուցվելիք կամ ամրացվելիք 26 դպրոց։

1. ՏՎՅԱԼ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՔԱՂԱՔԱԿԱՆՈՒԹՅՈՒՆԸ

Ներկայացված օրենքի նախագիծը տվյալ բնագավառում իրականացվող քաղաքականության փոփոխություն չի նախատեսում:

1. ԿԱՐԳԱՎՈՐՄԱՆ ՆՊԱՏԱԿԸ ԵՎ ԲՆՈՒՅԹԸ

Նախագծով առաջարկվում է հաստատել «Դպրոցների սեյսմիկ անվտանգության բարելավման ծրագրում ընդգրկված 26 գերակա դպրոցների ցանկը, որոնք ենթակա են առաջնահերթ կարգով ուժեղացման և/կամ նորի կառուցման: Վերջիններս համարվում են սեյսմիկ անվտանգության տեսակետից բարելավման անհրաժեշտություն ունեցող առաջնահերթ դպրոցներ:

1. ԱԿՆԿԱԼՎՈՂ ԱՐԴՅՈՒՆՔԸ

Նախագծի ընդունմամբ ակնկալվում է սեյսմիկ անվտանգության տեսակետից առաջնահերթ կարգով բարելավման անհրաժեշտություն ունեցող հանրապետությունում առկա թվով 26 դպրոցների ուժեղացում կամ նորերի կառուցում` համաձայն վերանայված շինարարական նորմերի և դպրոցների շենքերի ուժեղացման ուղեցույցների: Ծրագրի իրականացման դեպքում կիրականացվի Ասիական զարգացման բանկի հետ բանկային ծրագրով ակնկալվող արդյունքը, այն է` սեյսմիկ առումով անվտանգ դպրոցներում սովորողների քանակը կավելանա 10626-ով:

**Տ Ե Ղ Ե Կ Ա Ն Ք**

**«Հայաստանի Հանրապետության կառավարության 2015 թվականի հուլիսի 23-ի N 797-Ն որոշման մեջ փոփոխություն և լրացումներ կատարելու մասին» Կառավարության որոշման նախագծի ընդունման կապակցությամբ այլ իրավական ակտերում փոփոխություններ**

**կամ լրացումներ կատարելու անհրաժեշտության մասին**

Ներկայացված որոշման նախագծի ընդունման առնչությամբ այլ իրավական ակտերում փոփոխություններ և (կամ) լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**«Հայաստանի Հանրապետության կառավարության 2015 թվականի հուլիսի 23-ի N 797-Ն որոշման մեջ փոփոխություն և լրացումներ կատարելու մասին» Կառավարության որոշման նախագծի ընդունման կապակցությամբ պետական բյուջեում ծախսերի և եկամուտների էական ավելացման կամ նվազեցման մասին**

Ներկայացված որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չի նախատեսվում: